መነሻው በውል ያልታወቀ ተቃውሞ ቀጥሏል
በጎንደር በተደጋጋሚ ሲካሄድ የነበረው የተቃውሞ ሰልፍ በአሁኑ ወቅት ቤት ውስጥ በመቀመጥ አድማ ቀጥሏል፡፡ በአካባቢው የሚገኙ ምንጮች ጎንደር ፀጥ ረጭ ብላ ያለፉት ሦስት ቀናትን እንዳሳለፈች ይገልጻሉ፡፡ ከጎንደር ውጪ በተለያዩ የአማራ ክልል አካባቢዎች ተቃውሞው የመስፋፋት አዝማሚያን አሳይቷል፡፡ በአገሪቱ አሁንም መረጋጋት ባይታይም ጉዳዩ የሚመለከተው መንግሥት የችግሩን መንስዔ ከመልካም አስተዳደር ጋር ያገናኘዋል፡፡ የቀድሞው የኦሮሚያ ክልል ፕሬዚዳንትና የአዲስ አበባ ከንቲባ የነበሩት አቶ ኩማ ደመቅሳ በበኩላቸው፣ መንግሥት ከለያቸው መንስዔዎች በተጨማሪ ሁለት ኃይሎች በአማራና በኦሮሚያ ክልሎች ታይተዋል ይላሉ፡፡ ዶ/ር መረራ ጉዲና መንግሥት እያሸበረ ነው በማለት ሲከሱ፣ ምክትል ጠቅላይ ሚኒስትር ደመቀ መኮንን ግን የተደበላለቁ ጥያቄዎች እየተሰሙ ነው በማለት ያስረዳሉ፡፡ 